OpenLLM-France/wikimedia huggingface dataset:
# Jac Leirner

Jacqueline Leirne més coneguda com a Jac Leirner (São Paulo, Brasil, 1961) és una artista conceptual considerada com una de les més destacades en la seva especialitat a Llatinoamèrica. El seu treball posseeix referències cap a la revisió de la història de l'art mitjançant l'ús d'objectes que normalment no es consideren artístics. En 1993 la seva obra Pulmón, va ser la primera peça d'art contemporani llatinoamericà que va comprar el MOMA de la ciutat de Nova York.

## Biografia

Va fer estudis en arts visuals en la Fundação Armando Alvares Penteado (FAAP) de 1983 a 1989.

## Exposicions

Va participar en la Biennal de Sao Paulo el 1990. En 1991, va realitzar una residència i exhibició en el Walker Art Center de la ciutat de Mineapolis als Estats Units i en el Museu d'Art Modern a Oxford, al Regne Unit. Va representar a Brasil en la Biennal de Venècia de 1997. Va realitzar exposicions individuals en la Yale School of Art en 2012 als Estats Units, al Centre Atlàntic d'Art Modern, de Las Palmas de Gran Canaria en 2014, en el Museu Tamayo a Mèxic en el mateix any, entre d'altres.

## Referències

* ↑ «Jac Leirner: pesos y medidas». Centro Atlántico de Arte Moderno, 2014. Arxivat de l'original el 2016-10-23 [Consulta: 22 octubre 2016].
* ↑ «Jac Leirner» (en anglès). Arxivat de l'original el 2016-10-16. [Consulta: 22 octubre 2016].
# 1626
## Esdeveniments
### Resta del món

* 7 de maig: Peter Minnewit, director de la Companyia Holandesa de les Índies Occidentals, va comprar als indis lenape l'illa de Manhattan per 60 florins en mercaderies, operació que es faria llegendària: Nova York va ser comprada als indis per 24 dòlars. Més tard es va saber que els lenape eren nòmades i desconeixien el concepte de propietat territorial. El propòsit dels holandesos era protegir la desembocadura del riu Hudson i aplegar les activitats comercials en un recinte fortificat, que es va denominar Nova Amsterdam. Per accelerar la construcció del fort, Minnewit va procedir a la importació d'esclaus africans.
* 18 de novembre: consagració de la Basílica de Sant Pere del Vaticà durant el pontificat d'Urbà VIII. Hi van participar nombrosos arquitectes i artistes de renom: Bramante, Rafael, Sangallo, Miquel Àngel i Maderno. Les obres en van iniciar l'abril del 1506, i entre els fons utilitzats per finançar-les hi havia les indulgències venudes per Albrecht, arquebisbe de Mainz i Magdeburg.
* Trencament de les Corts de Barcelona: Catalunya s'oposa a la Unió d'Armes.
* Publicació de «Historia de la vida del Buscón, llamado Don Pablos» de Francisco de Quevedo
* 23 de gener -24 de juliol, Barbastre i Calataiud: Es fan les Corts de Barbastre, corts del Regne d'Aragó convocades pel rei Felip III d'Aragó els darrers dies de l'any passat. Són traslladades a la ciutat de Calataiud, fent-se sessions allí entre abril i juliol.

## Naixements
### Resta del món

* 5 de febrer - París, França: Marquesa de Sévigné, escriptora francesa (m. 1696).
* 8 de desembre - Estocolm (Suècia): Cristina de Suècia, reina de Suècia del 1632 al 1654 (m. 1689).

## Necrològiques
### Resta del món

* 9 d'abril, Highgate, Londres: Francis Bacon, filòsof i estadista anglès.
* 30 d'octubre, Leiden: Willebrord Snel van Royen, astrònom i matemàtic neerlandès.
* Madrid: Galceran Albanell, religiós membre de la Diputació del General de Catalunya.

## Referències

* ↑ Soler, Jordi «Efemèrides». El Punt Avui, 07-05-2010 [Consulta: 7 gener 2014].
* ↑ Soler, Jordi «Efemèrides». El Punt Avui, 18-11-2009 [Consulta: 7 gener 2014].
* ↑ «marquesa de Sévigné | enciclopedia.cat». [Consulta: 12 novembre 2022].
* ↑ «Cristina I de Suècia | enciclopèdia.cat». [Consulta: 3 novembre 2020].
* ↑ «Willebrord Snell | Dutch astronomer and mathematician» (en anglès). [Consulta: 20 octubre 2020].
# Devaluació

Devaluació és una reducció del valor nominal d'una moneda enfront d'altres monedes estrangeres. La devaluació d'una moneda pot tenir moltes causes, entre aquestes una falta de demanda de la moneda local o una major demanda de la moneda estrangera. El fet anterior pot succeir per falta de confiança en l'economia local, en la seva estabilitat o en la mateixa moneda, entre d'altres. El procés contrari a una devaluació es coneix com a revaluació.
En un sistema canviari lliure, és a dir on la intervenció del banc central és nul·la o gairebé nul·la, la devaluació es coneix com a depreciació.
Les monedes dels països representen un valor, aquest valor està relacionat amb la riquesa d'un país. La moneda en si no té un valor real, és tan sols un valor representatiu i si el país emet més monedes o els dona un valor més alt del que pot recolzar amb la seva riquesa s'han de fer ajustos quant al valor d'aquestes.
Exemple: Si tots els béns que algú té (en imaginar que aquests són tots els béns existents) es valoraren en 100 € es podrien emetre 100 monedes d'un euro per a representar el valor de dits béns; però si en un moment donat s'emeten 100 monedes més de 1 € (ara hi ha 200 € en total) sense augmentar el nombre de béns que existeixen, les monedes que són en circulació no representen el valor real dels béns, pel que existeixen tres opcions:
* Fer modificacions als béns existents per a incrementar el seu valor a 200 €.
* Retirar de circulació 100 monedes d'un euro.
* Donar-li un menor valor (real) a la moneda (50 cèntims). En aquest cas s'ha devaluat la moneda a la meitat.
Si s'emeteren més monedes és perquè es necessitava més riquesa i, per tant, la primera opció està descartada, ja que no se tenia amb què invertir. Si es tenen en circulació 200 monedes és molt difícil dir a qui les tinguin que les tornin sense rebre res a canvi. És per això que el més fàcil és devaluar la moneda.

## Referències

* ↑ «Devaluació». Gran Enciclopèdia Catalana. Barcelona: Grup Enciclopèdia Catalana.
# Héctor Fort García

Héctor Fort García (Barcelona, 2 d'agost de 2006) és un futbolista català que juga com a lateral dret al Futbol Club Barcelona.

## Carrera de club

Nascut a Barcelona, va fitxar per La Masia procedent de la Penya Barcelonista Anguera. Va formar part de l'equip del Juvenil A del club la temporada 2022-23 jugant sis partits de la Youth League. L'any següent, a la pretemporada del Barcelona de cara a la temporada 2023-24, Fort va debutar amb el primer equip en un amistós contra el Vissel Kobe el 6 de juny del 2023. Ascendit al filial del FC Barcelona, Fort va debutar amb l'equip el 28 d'agost del 2023 en una derrota per 1-0 davant la SD Logronyès en la seva estrena a la Primera Federació.
Fort va debutar amb el primer equip el 13 de desembre de 2023, en una derrota a domicili per 3-2 davant el Royal Antwerp a la Lliga de Campions.
Debutà en la Lliga de futbol professional el 27 de gener de 2024 al sortir de titular en el partit de la Jornada 22 de la temporada 2023-2024 contra el Villareal CF.

## Carrera internacional

Internacional juvenil per Espanya, Fort ha representat les seleccions espanyoles sub-16 i sub-17. Va ser convocat a la selecció sub-17 que va jugar l'Europeu de 2023 a Hongria.

## Palmarès
### FC Barcelona

* 1 Supercopa d'Espanya: 2025

## Referències

* ↑ «El passat penyista de Marc Guiu i Héctor Fort». [Consulta: 5 desembre 2023].
* 1 2 «¿Quién es Héctor Fort?» (en castellà). Sport, 30-09-2022.
* ↑ «The debutants against Vissel Kobe - one by one» (en anglès). FC Barcelona, 06-06-2023.
* ↑ «Summary: Héctor Fort». Soccerway.
* ↑ «SD Logroñés 1-0 Barça Atlètic: Debut defeat» (en anglès). FC Barcelona, 28-08-2023.
* ↑ esport3. «L'Anvers deixa retratat un Barça sense rumb (3-2)», 13-12-2023. [Consulta: 14 desembre 2023].
* ↑ «Héctor Fort podría debutar en la Liga en su posición natural» (en castellà), 26-01-2024. [Consulta: 27 gener 2024].
* ↑ Camacho, Ignacio. «Todo lo que debes saber del Europeo Sub-17: equipos, estrellas, calendario...» (en castellà). Diario AS, 17-05-2023.
* ↑ «Héctor Fort - Títulos & Logros» (en castellà). [Consulta: 13 gener 2025].
# Assassinat a Le Mans

Assassinat a Le Mans (títol original en francès, Mort sur la piste) és un telefilm francobelga dirigit per Philippe Dajoux a partir d'un guió de Matthieu Savignac i Didier Neyrac. Es va emetre per primera vegada a Bèlgica el 7 de setembre de 2023 a la cadena belga La Une i el 4 de novembre de 2023, a France 2. S'ha doblat al català per TV3.
Aquesta ficció és una coproducció de Neyrac Films, France Télévisions, Be-FILMS i l'RTBF, produïda amb la participació de Radio télévision suisse i TV5 Monde, així com amb el suport de la regió de País del Loira i de l'Automobile Club de l'Ouest.
El rodatge va tenir lloc del 12 d'abril al 12 de maig de 2023 a Le Mans, concretament al circuit automobilístic i als voltants.

## Referències

* ↑ Noémie Jadoulle. «Mort sur la piste : un téléfilm français avec l'acteur américain Jason Priestley», 31 août 2023..
* ↑ «Jason Priestley, alias Brandon dans « Beverly Hills 90210 », dans un téléfilm policier le 4 novembre sur France 2», 18-10-2023..
* ↑ Marie Mutricy. «Tourné au Mans, le téléfilm Mort sur la piste avec Jason Priestley sera diffusé en novembre sur France 2», 17-10-2023..
* 1 2 «France 3 / Neyrac Films : Jason Priestley (« Beverly Hills ») dans « Mort sur la piste »». Satellifacts, 13 avril 2023..
* ↑ «Diffusion du téléfilm Mort sur la piste le samedi 4 novembre sur France 2». Région Pays de la Loire. [Consulta: 29 octubre 2023]..
* ↑ Florian Lautré. «Mort sur la piste : une star de Beverly Hills et Olivier Marchal réunis dans un téléfilm pour France 3». Allociné, 11 avril 2023..
* ↑ Camille Aguilé. «Mort sur la piste, un téléfilm policier avec Jason Priestley, de Beverly Hills, en tournage sur le circuit des 24h du Mans». France 3 Pays de la Loire, 21 avril 2023..
* ↑ Claire Steinlen. «Jason Priestley, le comédien de « Beverly Hills », tourne un téléfilm pour France 3». Le Parisien, 13 avril 2023..
# Chonmage

El Chonmage (丁髷, ちょんまげ en japonés) és un estil de tall de cabell japonès utilitzat per homes. És associat sovint amb el Període Edo i als samurais, i més recentment amb els lluitadors de sumo. Originalment, aquest tallat de cabells era utilitzat perquè el casc dels samurais es mantingués ferm i en el seu lloc durant la batalla i va esdevenir tot un símbol d'estatus en la societat japonesa.
El “chongmage” tradicional de l'era Edo incloïa que la part superior del crani fos rapada. El cabell restant, el qual es deixava llarg, era oliat i amarrat en forma d'una petita cua de cavall la qual es doblegava darrere del cap en forma de nus.
En temps moderns, els únics que continuen usant aquest tipus de tallat de cabells són els lluitadors de sumo, que usen l'estil de chongmage lleugerament diferent, ja que la part superior del crani no és afaitada encara que el cabell restant pot ser aprimat per permetre que el nus assenteix fermament.
Als lluitadors de sumo amb estatus sekitori se'ls permet en certes ocasions usar el chongmage d'una forma més elaborada anomenada oicho, el qual mostra un estil de coleta en forma de fulla de ginkgo, on l'extrem del nus s'estén en semicercle. Atès que aquest estil és únic en el Japó modern, l'Associació de Sumo contracta especialistes anomenats tokoyama perquè tallin i preparin el cabell dels lluitadors.

## Referències

* ↑ «丁髷» (en ブリタニカ国際大百科事典 小項目事典 bei kotobank.jp), 18-03-2015.
# 1645
## Esdeveniments
### Resta del món

* 11 de febrer, Pequín (Xina): El jesuïta i astrònom alemany Johann Adam Schall von Bell, va fer una predicció encertada sobre un eclipsi de lluna i l'emperador Shunzhi el va nomenar manderí de tercer nivell.
* Revolta lusobrasilenya al Brasil contra el domini Neerlandès.
* Tractat de Brömsebro: El Regne de Suècia obté del Regne de Dinamarca Halland, Gotland, les últimes regions d'Estònia i diverses províncies de Noruega.
* Epidèmia a Àustria.
* Miyamoto Musashi escriu Dokkōdō.

## Naixements
### Resta del món

* 29 de gener - Jemeppe-sur-Meuse (principat de Lieja): Rennequin Sualem, enginyer conegut per la màquina de Marly al Castell de Versalles
* 24 de febrer - Erfurt: Johann Ambrosius Bach, músic alemany (m. 1695)

## Necrològiques
### Resta del món

* 13 de juliol - París (França): Marie de Gournay, escriptora, editora protofeminista i alquimista (n. 1565).
* 28 d'agost - Rostock, Sacre Imperi: Hugo Grotius, jurista, filòsof, escriptor i poeta holandès (n. 1583).
* 8 de setembre - Villanueva de los Infantes: Francisco de Quevedo, poeta i prosista del barroc espanyol.
* Pequín: Feng Menglong, escriptor

## Referències

* ↑ Walter, Xavier.. Petite histoire de la Chine. ISBN 978-2-212-53872-4.
* ↑ Bethell, Leslie. Colonial Brazil (en anglès). Cambridge University Press, 1987, p.95. ISBN 0521349257.
* ↑ Wilson, Peter Hamish. The Thirty Years War: Europe's tragedy (en anglès). Londres: Penguin Group, 2009, p.691. ISBN 9780674036345.
* ↑ Prinzing, Friedrich. Epidemics resulting from wars (en anglès), 1916, p.71.
* ↑ Ariño Verdú, Amparo. Mujeres en la historia del pensamiento (en castellà). Anthropos Editorial, 1997. ISBN 978-84-7658-504-7.
# Dia Internacional de les Dones Rurals

El Dia Internacional de la Dona Rural es va crear amb la finalitat de visibilitzar la contribució de les dones al desenvolupament rural reconeixent la rellevància del seu paper en les activitats agràries, el comerç, la petita empresa, així com la importància del seu treball en l'àmbit familiar. El novembre del 2007 l'Assemblea General de les Nacions Unides va declarar l'oficialitat d'aquesta celebració.
El 1995, en la IV Conferència Mundial sobre la Dona, organitzada per les Nacions Unides a Beijing (Xina), es va instaurar el 15 d'octubre com el Dia Internacional de la Dona Rural. Es va decidir fixar la data un dia abans del Dia Mundial de l'Alimentació, en tant que hi ha una innegable relació entre la producció d'aliments i la dona com a figura clau en tot el procés alimentari, i denunciant també que les dones que viuen al camp són les últimes que tenen accés als recursos, a la capacitació i als préstecs financers per a produir aliments.
L'objectiu principal de celebrar aquest dia és visibilitzar la importància que mereix l'aportació econòmica, social i cultural que fan les dones en àrees rurals d'arreu i la seva decisiva contribució a la seguretat alimentària especialment a través de la seva tradicional preocupació pel desenvolupament sostenible i la seva intervenció en pràctiques ecològiques. En l'àmbit rural, el paper de les dones és rellevant en l'agricultura, en la divisió del treball, en el medi ambient, en la nutrició i la salut, en l'economia rural, en l'educació i la comunicació, entre d'altres.

## Referències

* 1 2 3 «Dia Internacional de les Dones Rurals». Institut Català de les Dones.

## Enllaços externs

* Dia Internacional de les Dones Rurals al web de les Nacions Unides (anglès)
# Tineke Lagerberg

Catharina Bernadetta Jacoba Lagerberg, més coneguda com a Tineke Lagerberg (Bussum, 30 de gener de 1941) és una nedadora neerlandesa ja retirada, especialista en papallona i estil lliure, que va competir durant la dècada de 1950.
El 1960 va prendre part en els Jocs Olímpics d'Estiu de Roma, on disputà dues proves del programa de natació. En els 400 metres lliures guanyà la medalla de bronze, en finalitzar rere l'estatunidenca Chris von Saltza i la sueca Jane Cederqvist, mentre en els 4x100 metres estils fou quarta.
En el seu palmarès també destaquen dues medalla d'or, en els 100 metres papallona i 4x100 metres lliures, al Campionat d'Europa de natació de 1958. Guanyà dos campionats nacionals, el 1959 en els 100 papallona i el 1960 en els 400 metres lliures, i va establir diversos rècords mundials.

## Referències

* ↑ Tineke Lagerberg a Sports Reference (arxivat)
* ↑ «European Swimming Championships (Women)». [Consulta: 28 agost 2020].
* ↑ «Zwemmen in de Polder - Tineke Lagerberg», 02-04-2016. Arxivat de l'original el 2016-04-02. [Consulta: 11 octubre 2020].
# Silviu Bindea

Silviu Bindea (Blaj, 24 d'octubre de 1912 - Blaj, 6 de març de 1992) fou un futbolista romanès de les dècades de 1930 i 1940.
Disputà 27 partits amb la selecció de futbol de Romania, amb la qual participà en els Mundials de 1934 i 1938. Pel que fa a clubs, defensà els colors del Romania Cluj, Ripensia Timisoara i CAM Timisoara.

## Referències

* ↑ «Silviu Bindea - Goals in International Matches». Rec.Sport.Soccer Statistics Foundation.
* ↑ Perfil Arxivat 2011-07-27 a Wayback Machine. a fifa.com
* ↑ Perfil a national-football-teams.com
# 1648
## Esdeveniments
### Resta del món

* 30 de gener, Münster i Osnabrück, Sacre Imperi Romanogermànic: Se signa la Pau de Westfàlia entre Ferran III del Sacre Imperi Romanogermànic (1608-1657), els altres prínceps del Sacre Imperi Romanogermànic, Regne de França, i Suècia, que marca el principi de l'era moderna dels estats nació moderns o westfalians.
* 5 de maig: els cosacs de Zaporizhia, dirigits per noble ucraïnès Bogdan Jmelnitski, van derrotar l'exèrcit polonès en la batalla de les Aigües Blaves. Onze dies després ho van fer en la de Korsun. Els cosacs, que estaven aliats amb els camperols ucraïnesos, s'oposaven a la política repressiva del rei polonès Ladislau IV Vasa. Jmelnitski va arribar a un acord amb el gran kan Islam Girai III, que li va garantir la col·laboració militar dels tàtars de Crimea. Després d'aquestes victòries, Jmelnitski va demanar ajut al tsar rus Aleix, que va retardar la seva decisió per evitar un conflicte amb Polònia.

## Naixements
### Resta del món

* 13 d'abril, Montargis: Madame Guyon, escriptora, mística i heretge francesa.
* 26 d'abril, Lisboa, Regne de Portugal: Pere II de Portugal, rei de Portugal (m. 1706).
* Brake: Arp Schnitger, orguener alemany.

## Necrològiques
### Resta del món

* Florència, Llorenç de Mèdici (1599-1648).
* 12 de març, Almazán (Espanya): Tirso de Molina, escriptor espanyol del Barroc.

## Referències

* ↑ «Notícia: Efemèrides». El Punt Avui, 10-05-2005. [Consulta: 23 desembre 2011].
* ↑ Guyon, Jeanne. Letters of Jeanne Guyon. The Life of Jeanne Guyon (en anglès). Whitaker House, 2013-06-19. ISBN 978-1-60374-846-9.
* ↑ «Peter II | king of Portugal» (en anglès). [Consulta: 24 abril 2020].
# Hans Lodeizen

Hans Lodeizen fou un poeta neerlandès. Va néixer el 20 de juliol de 1924 a Naarden i va morir a Lausana el 26 de juliol de 1950. Des de la seva primera publicació el 1950, continua sent un dels poetes en llengua neerlandesa més llegits.
Va escriure una poesia de somni d'un món millor. Troba la seva motivació al seu desig d'un altre món al qual el seu amor pels homes es pot viure sense límits. Durant la seva breua vida, Hans Lodeizen va cercar una estètica que podia donar-li dret a existir. Li va reeixir més o menys malgrat una mort prematura. Pòstumament per la seva obra va ensenyar aquest camí a molts altres. El poeta Hans van de Waarsenburg va testimoniejar: «El joc amb somni i realitat de Lodeizen semblava coincidir amb el meu propi afany de somnis i d'il·lusions, que la vida de tots els dies feia impossibles o enteroblits. Poemes complets seus, una estrofa darrere l'altra eren emplastres a l'ànima de noi, adolorida, injuriada o tocada».
| « | o, mijn vriend, deze wereld is niet de echte ah, mon amic, aquest món no és el món veritable. | » |
Va morir el 30 de maig de 1950 a Lausana (Suïssa) a l'edat de 26 anys. El 1951 va rebre pòstumament el Premi Jan Campert

## Obra

* Het innerlijk behang (El tapís interior) (1950)

### Obra pòstuma

* Gedichten 1952 (Poemes)
* Nagelaten werk 1969 (Obra pòstuma)
* Verzamelde gedichten 1996 (Obra completa)

## Referències

* ↑ van Bork, G.J.; Verkruijsse, P.J.; Bloem, R. «Hans Lodeizen». A: De Nederlandse en Vlaamse auteurs van middeleeuwen tot heden met inbegrip van de Friese auteurs. Weesp: De Haan, 1985.
* ↑ Lodeizen i Verzamelde gedichten, 1996, text de solapa.
* ↑ Koen Hilberdink i 2007, cita Hans van de Waarsenburg, p. 221.
* ↑ Lodeizen, Hans. «Ik heb mij moeite alleen gemaakt» (en neerlandès). Poëzie-Leestafel, 1960.
* ↑ Lodeizen, Hans. Verzamelde Gedichten (en neerlandès). segona edició 2007. Amsterdam: G.A. van Oorschot, 1996, p. 682. ISBN 9789028240810.

## Bibliografia

* Una bibliografia secundària quasi completa es troba al web de la Biblioteca digital de la literatura neerlandesa «Literatura secundària sobre Hans Lodeizen».
* Aalders, Hein «‘Als in een droom zal ik door het leven gaan' De innerlijke wereld van Hans Lodeizen» (en neerlandès). Biografie Bulletin, 18, 2008, pàg. 52-55.
* Bloem, a G.J. van Bork & P.J. Verkruijsse, R. De Nederlandse en Vlaamse auteurs van middeleeuwen tot heden met inbegrip van de Friese auteurs (en neerlandès). Weesp: De Haan, 1985.
* Hilberdink, Koen. Hans Lodeizen, biografie. Amsterdam: G.A. Van Oorschot, 2007, p. 288 pàgines. ISBN 9789028240803.
* Morriën, Adriaan «Herinneringen aan Hans Lodeizen» (en neerlandès). Libertinage, 4, 1951, pàg. 41-44.
* Rodenko, Paul «De dichter Hans Lodeizen» (en neerlandès). Maatstaf, 1, 9-1953, pàg. 566-591.
# Vilalba

Vilalba és un municipi de la província de Lugo, a Galícia. És la capital de la comarca de la Terra Chá.
La vila està dominada per la Torrassa dels Comtes d'Andrade, títol històricament lligat al Comtat de Lemos, i actualment Parador de Turisme de la localitat. La vila té l'originalitat de posseir un arbre amb nom propi, la pravia, que és un arç blanc situat prop del Parador.

## Història

Les primeres referències a la vila actual daten del segle vi. S'al·ludeix a la vila de Santa María de Montenegro sota la protecció de la família del mateix nom.En el segle VIII sufrío un incendi que la va destruir completament.
Posteriorment en el segle xii apareix referida amb el nom de Vilarente. Durant l'Edat Mitjana la història de la vila apareix íntimament lligada a la dinastia Andrade. En el segle xv durant la revolució irmandiña es va destruir el castell de Vilalba en 1431 durant l'aixecament contra Nuño Freire d'Andrade qui després va obligar els veïns a reconstruir la fortalesa. En l'any 1467, que seria l'any de la segona i veritable Revolta Irmandiña, Alfonso de Lanzós, Pedro de Osorio i Diego de Lemos van dirigir un autèntic exèrcit popular que va acabar amb totes les fortificacions dels Andrade, amb excepció de la de Moeche.

### Camí de Santiago

La Ruta de la Costa del Camí de Santiago entra en el municipi des d'Abadín i passa pel pont vell de Martiñán, a Goiriz, per acabar sortint en direcció a Baamonde per San Xoán de Alba, Torre Pedrouzos i d'aquí a Guitiriz.

### Monuments

En la capital de Terra Chá destaca la torre de l'homenatge de l'antic castell dels Andrade, de planta octogonal, transformada en l'actualitat en Parador de Turisme.

## Parròquies

| Alba (San Xoán) Árbol (San Lourenzo) Belesar (San Martiño) Boizán (Santiago) Carballido (Santa María) Codesido (San Martiño) Corvelle (San Bartolomeu) Distriz (San Martiño) Goiriz (Santiago) Gondaísque (Santa María) | Insua (San Bartolomeu) Ladra (San Salvador) Lanzós (San Martiño) Lanzós (San Salvador) Mourence (San Xiao) Nete (San Cosme) Noche (San Martiño) Oleiros (San Mamede) Rioaveso (San Xurxo) Román (Santalla) | Samarugo (Santiago) San Simón da Costa (San Simón) Sancovade (Santiago) Santaballa (San Pedro) Soexo (Santa María) Tardade (Santa María) A Torre (Santa María) Vilalba (Santa María) Vilapedre (San Mamede) Xoibán (San Salvador) |

### Personatges il·lustres

* Lois Peña Novo
* Manuel Fraga Iribarne
* Antonio María Rouco Varela
* Agustín Fernández Paz
* Vicente Celeiro
* Darío Villanueva
* Manuel Mato Vizoso
* Ramón Chao (pare de Manu Chao)
* Antonio Montes Hermida (Cinturón negro 6.º DAN e bicampeón d'Espanya de taekwondo)
# Gimnàstica als Jocs Olímpics d'estiu de 1904 - Escalada de corda

Lescalada de corda va ser una de les proves de gimnàstica artística que es va disputar als Jocs Olímpics de Saint Louis de 1904. La prova tingué lloc el divendres 28 d'octubre de 1904. Es desconeix la quantitat exacta de participants, i sols ens ha arribat el nom de 3 gimnastes, tots dels Estats Units.

## Medallistes

| Or | Plata | Bronze |
| George Eyser | Charles Krause | Emil Voigt |

## Resultats

| Gimnasta | Puntuació |
| George Eyser | 7,0 |
| Charles Krause | 7,2 |
| Emil Voigt | 9,8 |

## Enllaços externs

* Charles J.P. Lucas. The Olimpic Games 1904 Arxivat 2009-03-04 a Wayback Machine. (anglès)
* J.E. Sullivan. Spalding's Athletic Almanac for 1905 Arxivat 2011-08-29 a Wayback Machine. (anglès)
* Wudarski, Pawel. «Wyniki Igrzysk Olimpijskich», 1999. [Consulta: 4 desembre 2008]. (polonès)